***PRANEŠIMAS ŽINIASKLAIDAI, 2025 m. rugsėjo 29 d.***

**„Xiaomi“ pristato naujos kartos išmaniųjų įrenginių ekosistemą: namams, sveikatai ir pramogoms**

**Technologijų bendrovė „Xiaomi“ pristato naujausią dirbtinio intelekto ir daiktų interneto (AIoT) įrenginių seriją, kurią sudaro septyni produktai. Šie įrenginiai sukurti tam, kad palengvintų kasdienį gyvenimą – nuo išmanių namų valymu ar asmeninės sveikatos stebėjimu2 iki namų apsaugos ir naujos kartos pramogų.**

Tarp naujai pristatomų įrenginių – išmanusis laikrodis „Xiaomi Watch S4 41mm“, ausinės „Xiaomi Open Wear Stereo Pro“, „Xiaomi Smart Band Glimmer Edition“, dulkių siurbliai „Xiaomi Robot Vacuum 5“, „Xiaomi Robot Vacuum 5 Pro“, televizorių „Xiaomi TV S Pro Mini LED“ serija bei vidaus stebėjimo kamera „Xiaomi Smart Camera C701“.

Pasitelkiant dirbtinio intelekto galimybes, „Xiaomi“ ir toliau tobulina žmogaus bei technologijų bendradarbiavimą – kuria dar efektyvesnes išmaniųjų namų sistemas.

**Stilingas dizainas susijungia su pažangiomis funkcijomis**

Naujasis išmanusis laikrodis „Xiaomi Watch S4 41mm“ sujungia elegantišką dizainą su pažangiomis sveikatos ir fizinės būklės stebėjimo funkcijomis. 1,32 colio AMOLED ekranas su 466 × 466 raiška ir „High Brightness Mode“ režimu[[1]](#footnote-1) užtikrina gerą matomumą net šviečiant saulei. Vos 9,5 mm storio ir tik 32 g sveriantis1 laikrodis sukurtas patogiam dėvėjimui visą dieną, o spalvų paletė – nuo klasikinės juodos iki išskirtinės „Sunset Gold“ su auksiniu „Milanese“ dirželiu suteikia galimybę derinti funkcionalumą su stilingu įvaizdžiu.

Naujasis išmanusis laikrodis užtikrina tikslesnį širdies ritmo sekimą, detalią miego analizę su daugiamačiais rodikliais bei 21 dienos tobulinimo planu[[2]](#footnote-2). Sporto entuziastams pravers GNSS dviejų juostų pozicionavimas, daugiau nei 150 sporto režimų, tarp jų plaukimas ir slidinėjimas, bei sporto vlog funkcija[[3]](#footnote-3), leidžianti fiksuoti treniruotes ir tuo pačiu metu valdyti vaizdo įrašus.

Iki 8 dienų veikianti baterija ir greitas įkrovimas[[4]](#footnote-4) leidžia „Xiaomi Watch S4 41mm“ tapti patikimu kasdieniu partneriu intensyviame gyvenimo ritme.

„Xiaomi Watch S4 41 mm“ prekyboje pasirodė nuo rugsėjo 25 d., o jo kaina prasideda nuo 159 eurų.

**Aukštos kokybės garsas visą dieną**

„Xiaomi Open Wear Stereo Pro“ – naujos kartos ausinės, sukurtos patogiam kasdieniam naudojimui. Lengvas, ergonomiškas dizainas su lanksčiu titano laidu užtikrina patogų dėvėjimą ir mažina ausų nuovargį, o TÜV SÜD sertifikatas patvirtina aukštą dėvėjimo komfortą net aktyvaus laisvalaikio metu. Vienu įkrovimu ausinės veikia iki 8,5 val., o su dėklu – net iki 45 val.[[5]](#footnote-5)

Ausinės išsiskiria itin kokybišku garsu. „Hi-Res Audio Wireless“ sertifikatas leidžia mėgautis išskirtinės kokybės garsu, o „Dimensional Audio“ suteikia dar geresnę patirtį, pritaikydamas garsą pagal galvos judesius. Papildomi „Harman AudioEFX“ bei „Harman Master EQ“ nustatymai leidžia pritaikyti garsą pagal savo poreikius. Be to, patobulinto garso izoliacijos sistema[[6]](#footnote-6), sumažina sklindantį garsą daugiau nei 60 proc[[7]](#footnote-7)., todėl klausytis galima net itin tyliose erdvėse.

Naująsias „Xiaomi Openwear Stereo Pro“ ausines jau galima įsigyti – jų kaina prasideda nuo 149 eurų.

**Kasdienio aktyvumo stebėjimas**

Išmanioji apyrankė „Xiaomi Smart Band 10 Glimmer Edition“ sujungia stilių ir kasdienį patogumą. „Glimmer Gold“ modelis išsiskiria prabangiu įvaizdžiu, o 1,72 colio AMOLED ekranas su 1500 nitų ryškumu ir 60 Hz atnaujinimo dažniu[[8]](#footnote-8) užtikrina gerą matomumą tiek sportuojant, tiek kasdienybėje. Apyrankę galima dėvėti ir kaip pakabuką[[9]](#footnote-9) ar rankinės aksesuarą.

Įrenginys palaiko daugiau nei 150 sporto režimų, išplėstinę miego analizę², leidžiančią tiksliau stebėti treniruotes realiu laiku. „Xiaomi HyperOS“ operacinė sistema suteikia apyrankei išmaniąsias funkcijas[[10]](#footnote-10). Galima pasirinkti iš daugiau nei 200 ciferblatų[[11]](#footnote-11), o su iki 21 dienos veikiančia baterija „Xiaomi Smart Band 10 Glimmer Edition“ tampa stilingu, universaliu ir patikimu kasdieniu palydovu.

„Xiaomi Smart Band 10 Glimmer Edition“ prekyboje pasirodė kartu su „Xiaomi 15T“ serijos išmaniaisiais telefonais rugsėjo 25 d. Išmaniosios apyrankės kaina prasideda nuo 79 eurų.

**Išmanus namų valymas**

„Xiaomi“ taip pat pristato galingą dulkių siurblių – robotų seriją „Xiaomi Robot Vacuum 5“. Ją sudaro du modeliai, pritaikyti skirtingiems poreikiams. Abu siurbliai pasižymi galinga 20000Pa siurbimo jėga[[12]](#footnote-12) ir išmaniuoju dToF jutikliu, leidžiančiu pasiekti vietas po baldais iki 9,5 cm aukščio[[13]](#footnote-13).

„Robot Vacuum 5 Pro“ išsiskiria pažangiomis DI funkcijomis – purvo atpažinimu[[14]](#footnote-14), kliūčių vengimu[[15]](#footnote-15) ir triguba kamerų sistema, užtikrinančia tikslią navigaciją. Jo bazinė stotelė automatiškai plauna šluostes 80 laipsnių temperatūros vandeniu[[16]](#footnote-16), reguliuoja temperatūrą ir įjungia pakartotinį plovimą, atsižvelgiant į jutiklių rodmenis[[17]](#footnote-17).

„Robot Vacuum 5“ taip pat siūlo galingą siurbimą, o kliūtis aptinka naudodamas „S-Cross“ struktūrinę šviesą. Standartinė bazinė stotelė palaiko pritaikomą vandens temperatūrą, turi savaime išsivalančias šluostes ir 2 val. karšto oro džiovinimą[[18]](#footnote-18).

„Xiaomi Robot Vacuum 5 Pro“ prekyboje pasirodys jau spalio pabaigoje ir kainuos nuo 799,99 eurų, o „Xiaomi Robot Vacuum 5“ startuos lapkričio pradžioje–viduryje – jo kaina prasidės nuo 649,99 eurų.

**Naujos kartos vaizdo patirtis namuose**

„Xiaomi TV S Pro Mini LED Series 2026“ televizorius pakels laiką namuose į naują lygį. „Filmmaker Mode“ leidžia mėgautis filmais taip, kaip juos sukūrė režisieriai, o „Xiaomi Visual Engine Pro“ tausoja akis ir perteikia itin aiškų vaizdą.

Garsą sustiprina du 15 W garsiakalbiai su „Dolby Atmos“[[19]](#footnote-19) ir „Harman AudioEFX“[[20]](#footnote-20) be papildomų kolonėlių suteikiantys kino teatrą primenančią patirtį. Žaidimų mėgėjams televizorius siūlo 144 Hz atnaujinimo dažnį[[21]](#footnote-21), o su „Google TV“[[22]](#footnote-22), „Apple AirPlay“[[23]](#footnote-23) ir Wi-Fi 6 palaikymu jis tampa pagrindine namų pramogų platforma – nuo filmų ir sporto transliacijų iki žaidimų ir šeimos akimirkų.

„Xiaomi TV S Pro Mini LED 2026“ prekyba prasidės spalio viduryje. Įrenginio kaina prasidės nuo 699 eurų.

**Saugumas namuose**

„Xiaomi Smart Camera C701“ kamera užtikrina patikimą namų stebėjimą su 8 MP jutikliu, 4K Ultra HD raiška ir HDR[[24]](#footnote-24), kuris išlaiko matomas detales tiek šviesiose, tiek tamsiose patalpose. Kamera palaiko ryškų naktinį matymą ir infraraudonųjų spindulių viziją iki 10 m[[25]](#footnote-25) be matomo švytėjimo[[26]](#footnote-26), o DI funkcijos atpažįsta kūdikių verkimą, augintinių judesius[[27]](#footnote-27) ar neįprastą veiklą, taip sumažindamos klaidingų signalų tikimybę.

Privatumui užtikrinti integruotas objektyvo dangtelis, o papildomos funkcijos – triukšmo aptikimas, panoraminis stebėjimas ir dvipusis garsas su triukšmo slopinimu suteikia dar daugiau patogumo. Valdymas balsu per „Google Assistant“ ar „Amazon Alexa“[[28]](#footnote-28) leidžia peržiūrėti vaizdą realiuoju laiku, Wi-Fi 6 palaiko stabilų ryšį, o įrašus galima saugoti microSD kortelėje arba debesų saugykloje[[29]](#footnote-29).

„Xiaomi Smart Camera c701“ prekyboje pasirodys lapkričio pabaigoje–gruodžio pradžioje ir kainuos nuo 59,99 eurų.

**Apie „Xiaomi Corporation“:**

„Xiaomi Corporation“ buvo įkurta 2010 m. balandį, o 2018 m. liepos 9 d. debiutavo Honkongo vertybinių popierių biržos pagrindiniame sąraše (1810.HK). „Xiaomi“ – tai vartotojų elektronikos ir išmaniosios gamybos bendrovė, kurios veiklos akcentas – išmanieji telefonai ir prie IoT platformos prijungta išmanioji technika.

Vadovaudamasi vizija „Būti draugais su savo vartotojais ir tapti šauniausia bendrove jų akyse“, „Xiaomi“ nuolat siekia inovacijų, aukščiausios kokybės vartotojų patirties ir veiklos efektyvumo. Įmonė kuria išskirtinius produktus sąžiningomis kainomis, kad kiekvienas pasaulio žmogus galėtų mėgautis geresniu gyvenimu pasitelkęs inovatyvias technologijas.

Šiandien „Xiaomi“ yra viena pirmaujančių išmaniųjų telefonų gamintojų pasaulyje. 2025 m. birželį bendrovės išmaniųjų telefonų ir planšetinių kompiuterių aktyvių vartotojų skaičius (MAU) pasiekė apie 731,2 mln. visame pasaulyje. Be to, „Xiaomi“ sukūrė didžiausią pasaulyje vartotojų AIoT (dirbtinio intelekto + daiktų interneto) platformą, prie kurios iki 2025 m. birželio 30 d. buvo prijungta apie 989,1 mln. išmaniųjų įrenginių (išskyrus telefonus, planšetes ir nešiojamuosius kompiuterius). 2023 m. spalį „Xiaomi“ pristatė atnaujintą strategiją „Human x Car x Home“, kuri jungia asmeninius įrenginius, išmaniuosius namų produktus ir automobilius į vientisą ekosistemą. „Xiaomi“ visuomet savo veiklos centre iškelia žmogų ir siekia kurti vientisą, tarpusavyje susietą patirtį. Šiandien „Xiaomi“ produktai yra parduodami daugiau nei 100 šalių ir regionų. 2025 m. liepą „Xiaomi“ jau septintus metus iš eilės pateko į „Fortune Global 500“ sąrašą, užimdama 297-ą vietą.

„Xiaomi“ yra įtraukta į „Hang Seng Index“, „Hang Seng China Enterprises Index“, „Hang Seng TECH Index“ bei „Hang Seng China 50 Index“.

1. Duomenys gauti iš „Xiaomi“ vidinės laboratorijos. Faktiniai rezultatai gali skirtis. Prašome remtis faktiniu produktu. [↑](#footnote-ref-1)
2. Šis produktas ir jo funkcijos nėra skirtos medicininiams tikslams ir nėra numatytos ligų prognozavimui, diagnozavimui, prevencijai ar gydymui. Norint naudotis miego gerinimo plano funkcija, būtina atnaujinti „Mi Fitness“ programėlę į naujausią versiją. [↑](#footnote-ref-2)
3. Sporto vlogų įrašymas galimas tik „Xiaomi“ ir „POCO“ telefonuose. Norint naudotis šia funkcija, įsitikinkite, kad laikrodžio programinė įranga ir „Mi Fitness“ programėlė yra atnaujintos į naujausias versijas. [↑](#footnote-ref-3)
4. Akumuliatoriaus veikimo trukmės duomenys yra pagrįsti lengvo naudojimo testais, atliktais „Xiaomi“ vidinėse laboratorijose. Faktiniai rezultatai gali skirtis. [↑](#footnote-ref-4)
5. Akumuliatoriaus veikimo trukmės duomenys yra pagrįsti įprasto naudojimo režimu, išbandytu „Xiaomi“ vidinėse laboratorijose. Faktiniai rezultatai gali skirtis. [↑](#footnote-ref-5)
6. Garso izoliacijos sistema veikia subalansuoto garso režimu. [↑](#footnote-ref-6)
7. Lyginta su „Xiaomi OpenWear Stereo“. Išbandyta Kinijos nacionaliniame metrologijos institute. Faktiniai rezultatai gali skirtis priklausomai nuo naudojimo sąlygų, garso lygio ir aplinkos veiksnių. [↑](#footnote-ref-7)
8. Ekrano atnaujinimo dažnis gali skirtis įvairiose sąsajose. Prašome remtis faktine naudojimo situacija. [↑](#footnote-ref-8)
9. „Xiaomi Smart Band“ grandinėlės pakabukas taip pat suderinamas tiek su „Smart Band 9“, tiek su „Smart Band 8“. [↑](#footnote-ref-9)
10. Norint naudotis „Xiaomi Smart Hub“, „Smart Band“ turi būti prijungta prie „Xiaomi“ išmaniojo telefono arba planšetės, palaikančios naujausią „Xiaomi HyperOS 3“ versiją ir veikiančios su naujausia „Mi Fitness“ programėlės versija. [↑](#footnote-ref-10)
11. Atsisiųskite daugiau laikrodžio ciferblatų iš „Mi Fitness“ programėlės. Faktinis ciferblatų vaizdas gali skirtis nuo šiame puslapyje pateiktų nuotraukų. Prašome remtis faktiniais ciferblatais, prieinamais „Mi Fitness“ programėlėje. [↑](#footnote-ref-11)
12. 20000 Pa bandymo sąlygos: Įsitikinkite, kad robotas dulkių siurblys yra visiškai įkrautas. Ventiliatoriaus pūstuvo siurbimo galia buvo išmatuota iki 20000 Pa naudojant vakuumo testerį, kurio diapazonas 0–20000 Pa ir tikslumas 0,01 kPa. Duomenys patikrinti „Xiaomi“ vidinėse laboratorijose. Siurbimo galia gali skirtis priklausomai nuo bandymo aplinkos. [↑](#footnote-ref-12)
13. Robotas dulkių siurblys gali automatiškai nuleisti savo radarą, kad išvalytų žemas vietas, kurių aukštis didesnis nei 9,5 cm. Žemų vietų siurblys nekartografuoja. Standartinės zonos bus išvalytos anksčiau už žemai esančias vietas. Duomenys patikrinti „Xiaomi“ vidinėse laboratorijose. Faktinis veikimas gali skirtis priklausomai nuo naudojimo scenarijų. Jei kyla trikdžių, naudotojai gali nustatyti ribotas zonas arba virtualias sienas per „Xiaomi Home“ programėlę. [↑](#footnote-ref-13)
14. Dirbtinio intelekto atpažinimo, nešvarumų atpažinimo ir realios scenos nuotraukų funkcijas reikia įjungti rankiniu būdu per „Xiaomi Home“ programėlę. [↑](#footnote-ref-14)
15. Kliūčių atpažinimo ir vengimo efektyvumas gali skirtis priklausomai nuo naudojimo scenarijų. [↑](#footnote-ref-15)
16. Standartinėje bandymo aplinkoje, esant 25 °C temperatūrai ir 60 % santykinei oro drėgmei, naudojamas temperatūros kilimo matuoklis, kuris nuolat stebi vandens išleidimo temperatūrą viso valymo proceso metu. Galutinio valymo metu vandens temperatūra gali pasiekti daugiau nei 80 °C. Duomenys patikrinti „Xiaomi“ vidinėse laboratorijose. Faktiniai rezultatai gali skirtis priklausomai nuo bandymo aplinkos. [↑](#footnote-ref-16)
17. Automatinio pakartotinio plovimo funkciją reikia įjungti rankiniu būdu per „Xiaomi Home“ programėlę. [↑](#footnote-ref-17)
18. Standartinėje bandymo aplinkoje, esant 25 °C temperatūrai ir 55 % santykinei oro drėgmei, šluosčių džiūvimo greitis po 2 valandų nepertraukiamo džiovinimo gali siekti daugiau nei 99 %. Duomenys patikrinti „Xiaomi“ vidinėse laboratorijose. Faktiniai rezultatai gali skirtis priklausomai nuo naudojimo scenarijų. [↑](#footnote-ref-18)
19. „Dolby“, „Dolby Atmos®“, „Dolby Vision®“ ir dvigubos D simbolis yra „Dolby Laboratories Licensing Corporation“ prekių ženklai. Reikalingas vaizdo turinys, palaikantis „Dolby Vision®“ ir „Dolby Atmos“. [↑](#footnote-ref-19)
20. „Harman AudioEFX“ pasiekiama per OTA atnaujinimą. Prieinamumas gali skirtis priklausomai nuo regiono ir modelio. Reikalingas interneto ryšys. [↑](#footnote-ref-20)
21. 144 Hz atnaujinimo dažnis 4K raiškoje buvo išbandytas „Xiaomi“ vidinėse laboratorijose naudojant patobulintą HDMI režimą. Faktinis našumas gali skirtis priklausomai nuo prijungtų įrenginių ir naudojimo sąlygų. [↑](#footnote-ref-21)
22. „Google TV“ yra šio įrenginio programinės įrangos patirtis ir „Google LLC“ prekių ženklas. Reikalingas interneto ryšys ir „Google“ paskyra. Norint žiūrėti, gali prireikti prenumeratos, atsisiuntimo ar pirkimo. Kai kurios programėlės, turinys ir (arba) funkcijos gali būti nepasiekiamos visose šalyse. Priklauso nuo prieinamumo. Platformos ir turinys gali skirtis priklausomai nuo jūsų šalies ar regiono. Dėl išsamesnės informacijos prašome remtis jūsų vietovėje prieinamomis paslaugomis. [↑](#footnote-ref-22)
23. „Apple“, „AirPlay“, „iPad“ ir „iPhone“ yra „Apple Inc.“ prekių ženklai, registruoti JAV ir kitose šalyse bei regionuose. Norint naudoti „AirPlay“ su „Xiaomi TV S Pro Mini LED Series 2026“, rekomenduojama naujausia „iOS“, „iPadOS“ arba „macOS“ versija. Platformos ir turinys gali skirtis priklausomai nuo jūsų šalies ir regiono. Dėl išsamesnės informacijos prašome remtis jūsų vietovėje prieinamomis paslaugomis. [↑](#footnote-ref-23)
24. HDR yra savaime prisitaikanti funkcija, kuriai nereikia atskiro nustatymo. [↑](#footnote-ref-24)
25. 10 m naktinio matymo atstumas pateiktas gamintojo. Prašome remtis faktiniu produktu. [↑](#footnote-ref-25)
26. „Nematoma raudona švytėjimo šviesa“ reiškia, kad naudojamas 940 nm infraraudonųjų spindulių filtras, užtikrinantis diskretišką veikimą be matomos raudonos šviesos trukdžių. Ant objektyvo pavaizduotas raudonas švytėjimas yra tik iliustracija ir neatspindi faktinės infraraudonosios pagalbinės šviesos vietos. [↑](#footnote-ref-26)
27. Naminių gyvūnų aptikimo ir sekimo funkcija prieinama tik katėms ir šunims. [↑](#footnote-ref-27)
28. Dvipusius balso skambučius galima inicijuoti per „Xiaomi Home“ programėlę. Tiesiogiai iš kameros skambinti negalima. [↑](#footnote-ref-28)
29. Palaiko „microSD“ korteles (8–256 GB, ne žemesnės nei 10 klasės, suformatuotas FAT32 formatu). „microSD“ korteles ir tinklo prieglobos saugyklą (NAS) reikia įsigyti atskirai. Debesų saugykla turi būti apmokėta ir suaktyvinta prieš naudojimą. [↑](#footnote-ref-29)